Държавен вестник, бр. 76, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  76
мо от разпоредбите на член 6, параграф 1 от 
настоящата Конвенция, в началото на остров 
върху платното за движение или пред препят­
ствие на платното за движение, означава, че 
превозните средства трябва да преминават от 
страната на острова или на препятствието, 
указана със стрелката.
(в) Кръгово движение
Пътен знак D 3 „КРЪГОВО ДВИЖЕНИЕ“ 
указва на водачите, че трябва да спазват пра­
вилата за движение в кръстовище, в което 
движението е кръгово.
Когато движението се извършва отляво, 
посоката на стрелките трябва да е обратна. 
(г) Задължителен път само за велосипе­
дисти
Пътен знак D 4 „ЗАДЪЛЖИТЕЛЕН ПЪТ 
САМО ЗА ВЕЛОСИПЕДИСТИ“ указва на 
велосипедистите, че трябва да използват пътя, 
предназначен за тях, в началото на който е 
поставен, и сигнализира на водачите на други 
пътни превозни средства, че нямат право да 
използват този път. От водачите на мотопеди 
обаче може да се изисква да използват пътя, 
предназначен за велосипедисти, ако това е 
предвидено в националното законодателство 
или ако това изискване е сигнализирано чрез 
допълнителна табела с надпис или символа 
на пътен знак C 3d.
(д) Задължителен път само за пешеходци
Пътен знак D 5 „ЗАДЪЛЖИТЕЛЕН ПЪТ 
САМО ЗА ПЕШЕХОДЦИ“ сигнализира на 
пешеходците, че трябва да използват пътеката, 
в началото на която е поставен, и уведомява 
другите участници в движението, че нямат 
право да използват този път.
(е) Задължителен път само за ездачи на коне
Пътен знак D 6 „ЗАДЪЛЖИТЕЛЕН ПЪТ 
САМО ЗА ЕЗДАЧИ НА КОНЕ“ уведомява 
ездачите на коне, че трябва да използват 
пътеката, в началото на която е поставен, и 
уведомява другите участници в движението, 
че нямат право да използват този път.
(ж) Задължителна минимална скорост
Пътен знак D 7 „ЗАДЪЛЖИТЕЛНА МИ­
НИМАЛНА СКОРОСТ“ означава, че превоз­
ните средства, които използват пътя, в началото 
на който е поставен, трябва да се движат със 
скорост не по-ниска от посочената; цифрата, 
показана на знака, изразява тази скорост в 
мерната единица, която най-често се използ­
ва за измерване на скоростта на превозните 
средства в съответната държава. След цифра­
та, определяща скоростта, може да се добави 
например „km“ (километри) или „m“ (мили).
(з) Край на задължителната минимална 
скорост
Пътен знак D 8 „КРАЙ НА ЗАДЪЛЖИ­
ТЕЛНАТА МИНИМАЛНА СКОРОСТ“ озна­
чава, че задължителната минимална скорост, 
наложена със знак D 7, вече не е в сила.
Пътен знак D 8 е идентичен със знак D 7, 
с изключение на това, че е пресечен от накло­
нена червена лента, която минава от горния 
десен край до долния ляв край.
(и) Задължителни вериги за сняг
Пътен знак D 9 „ЗАДЪЛЖИТЕЛНИ ВЕРИ­
ГИ ЗА СНЯГ“ означава, че превозните сред­
ства, движещи се по пътя, в началото на който 
е поставен, трябва да имат поставени вериги за 
сняг най-малко на две от двигателните колела.
Приложение 5
ПЪТНИ ЗНАЦИ ЗА УКАЗВАНЕ НА НАП­
РАВЛЕНИЯ, ПОСОКИ, ОБЕКТИ И ДРУГИ, 
РАЗЛИЧНИ ОТ ПЪТНИТЕ ЗНАЦИ ОТНОС­
НО ПАРКИРАНЕТО
Забележка: За указателни пътни знаци 
относно паркирането виж Приложение 6.
Общи характеристики на пътните знаци и 
символите в раздели от А до F
(за характеристиките на пътните знаци и 
символите в раздел Ж виж този раздел)
1. Пътните знаци обикновено имат формата 
на правоъгълник; указателните пътни знаци 
обаче могат да бъдат с формата на издължен 
правоъгълник, чиято по-дълга страна е хори­
зонтална и завършва с връх на стрелка.
2. Пътните знаци трябва да съдържат или 
бели, или изобразени в светли цветове символи 
или надписи на тъмен фон, или изобразени 
в тъмни цветове символи или надписи върху 
бял или светъл фон; червеният цвят може да 
се използва само по изключение и никога не 
трябва да преобладава.
РАЗДЕЛ А. ПЪТНИ ЗНАЦИ ЗА ПРЕДВА­
РИТЕЛНО УКАЗВАНЕ НА ПОСОКА
1. Общ случай
Примери за пътни знаци за предварително 
указване на посока: E 1а; E 1b и E 1c.
Цветовете са синьо, бяло и черно.
2. Специални случаи
(а) Примери за пътни знаци за предва­
рително указване на посока за „ПЪТ БЕЗ 
ИЗХОД“: Е 2а и Е 2b.
(б) Пример за пътен знак за предварително 
указване на посока, която трябва да се след­
ва, за да се завие наляво, когато е забранен 
левият завой на следващото кръстовище: E 3.
(в) Пример за пътен знак за предварително 
указване на посока за предварително престро­
яване на пътища с няколко пътни ленти: E 4.
РАЗДЕЛ Б. ПЪТНИ ЗНАЦИ ЗА УКАЗВА­
НЕ НА ПОСОКА
1. Примери за пътни знаци за указване на 
посоката към дадено място: E 5а, E 5b, E 5c 
и Е 5d.
2. Примери за пътни знаци за указване на 
посоката към летище: E 6а, E 6b и E 6c.
3. Пътен знак E 7 указва посоката към 
къмпинг.
4. Пътен знак E 8 указва посоката към 
туристическа база.